Diari Oficial de la Generalitat Valenciana


Sumari del DOGV 7484, del 12-03-2015 (2015/2061)

RESOLUCIÓ de 23 de febrer de 2015, del conseller d'Hisenda i Administració Pública, de nomenament de funcionaris de carrera del subgrup C1, sector administració general, en execució de sentència.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/2061


Data del document
:   23-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 23 de febrer de 2015, del conseller d'Hisenda i Administració Pública, de nomenament de funcionaris de carrera del subgrup C1, sector administració general, en execució de sentència. [2015/2061]  
Vista la Resolució de 2 d'octubre de 2014, del conseller d'Hisenda i Administració Pública, publicada en el DOCV número 7393, de 31 d'octubre de 2014, en la qual es publica a proposta del tribunal de selecció, en compliment de la dispositiva de la sentència 54/2012, de 9 de febrer, del Jutjat Contenciós Administratiu número 7 de València, la relació d'aspirants que han superat l'oposició d'accés al grup C, administració general, pel torn de promoció interna, per mitjà de conversió directa de places, convocatòria 140/04, i, en conseqüència, superen l'oposició José M.ª Padilla Lozano, Benjamín Giner Signes i M.ª Carmen Perona Martínez.  
Atés que les persones que van superar les proves selectives de la convocatòria 140/04 van ser nomenades funcionàries de carrera per l'Orde de 17 de novembre de 2008, de la consellera de Justícia i Administracions Públiques (DOCV 5898, 21.11.2008), amb efectes econòmics i administratius del dia 1 de desembre de 2008, data de presa de possessió en els llocs de treball que els van ser adjudicats, pertoca que els efectes d'este nomenament tinguen efectivitat de la mateixa data.  
  
Comprovada la documentació acreditativa del compliment dels requisits exigits segons el que disposa la resolució mencionada, correspon el nomenament com a personal funcionari de carrera, tal com establix l'article 58.1 b de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Atés el que disposen els articles 118 de la Constitució Espanyola; 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat de complir les sentències i la resta de resolucions fermes dictades pel jutges i tribunals.  
En virtut d'això, i fent ús de la competència establida en l'article 9.1 n de la llei adés esmentada, resolc:  
  
Primer  
Nomenar personal funcionari de carrera del subgrup C1, sector administració general, José M.ª Padilla Lozano, amb DNI ...189; Benjamín Giner Signes, amb DNI ...909, i M.ª Carmen Perona Martínez, amb DNI ...037.  
  
Segon  
En allò que siga favorable als interessats, es considerarà que els efectes administratius d'este nomenament es retrotrauen al dia 1 de desembre de 2008, sense que això comporte la revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.  
  
Tercer  
Pel Registre de Personal de la Direcció General de Recursos Humans es realitzaran les anotacions necessàries en els fulls de servicis de les persones interessades en execució d'esta resolució.  
  
València, 23 de febrer de 2015.- El conseller d'Hisenda i Administració Pública: Juan Carlos Moragues Ferrer.